stanford-oval/wikipedia huggingface dataset:
לוק ברייסי
הערות שוליים

↑  "April Celebrity Birthdays: Luke Bracey". E! Online. Retrieved July 23, 2017.
↑  Parker Lou (27 February 2017). "Oscars 2017: Aussies Teresa Palmer and Luke Bracey steal the show on the Academy Awards red carpet". News.com.au.
↑  Idato, Michael (25 בפברואר 2014). "Home and Away's Luke Bracey to star in Point Break remake". Sydney Morning Herald. {{cite web}}:  (עזרה)
↑  McClintock, Pamela (26 באפריל 2010). "French actor makes English debut". Variety. (Reed Business Information). נבדק ב-4 בפברואר 2012. {{cite web}}:  (עזרה)
↑  Matt Keith (2 במאי 2011). "No surprise, Joseph Gordon-Levitt not in G.I. Joe 2". Killer Film.com. אורכב מ-המקור ב-10 בדצמבר 2012. נבדק ב-15 בדצמבר 2014. {{cite web}}:  (עזרה)
| --- | --- |
בקרת זהויות :  BNE: XX5586359  GND: 1237450160  ISNI: 0000 0004 4617 2895  LCCN: no2015004809  NKC: xx0195510  NTA: 384114512  SUDOC: 200378155  VIAF: 314815980   WorldCat (עם VIAF): 314815980
מבחן ואלד

מבחן ולד (Wald test) הוא מבחן השערות סדרתי הקרוי על שם המתמטיקאי ההונגרי אברהם ולד.
בשונה ממבחני השערות רגילים, המבחן הסדרתי מאפשר לבחון השערות סטטיסטיות תוך הסתכלות על רצף נתונים המגיעים כסדרה.
כלומר, המבחן אינו דורש איסוף מראש של מדגם בגודל מסוים, אלא עורך בכל שלב מבחן על הנתונים הקיימים, אם תוצאות המבחן אינן מאפשרות קבלה או דחייה של השערת האפס ברמת המובהקות הנתונה, אז יש לצרף את התצפית הבאה.
דוגמה

עובד בקרת איכות במפעל דוגם סדרה של מוצרים מפס הייצור. בכל שלב העובד לוקח מוצר באופן מקרי מפס הייצור ובודק האם סטטיסטי המבחן המבוסס על כלל המוצרים שנדגמו עד כה חוצה את סף קבלת H0 (השערת האפס) או את סף דחיית H0. אם אף אחד מהספים לא נחצה, העובד ממשיך לדגום.
לקריאה נוספת

Wald, A. Sequential Tests of Statistical Hypotheses. Ann. Math. Statist. 16 (1945), no. 2, 117--186. doi:10.1214/aoms/1177731118. http://projecteuclid.org/euclid.aoms/1177731118.
Sequential probability ratio test, בוויקיפדיה האנגלית
לפטולפיס

| לפטולפיס |
| --- | --- |
 מאובן של Leptolepis dubia  שחזור של לפטולפיס
תקופה
טריאס תיכון-קרטיקון תחתון 242–112.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Leptolepiformes
משפחה:: Leptolepidae
סוג:: לפטולפיס
שם מדעי
 Leptolepis

לפטולפיס (שם מדעי: Leptolepis; מילולית: "קשקש עדין") הוא סוג של דג גרם נכחד שחי במים מתוקים ובימים בין הטריאס לתחילת הקרטיקון לפני 242–112.6 מיליון שנה. סוג זה נחקר לראשונה כבר ב-1943 וקיבל שם בידי החוקר השווייצרי-אמריקאי לואי אגאסי והיה מראשוני דגי הגרם שתוארו. הם נמצאו בכל היבשות וככל הנראה חיו גם הרחק מהיבשה.
דגים אלה הגיעו עד לאורך 30 סנטימטר ודמו בצורתם לסרדיניים, אף שאין להם קרבה משפחתית. הדג היה מראשוני הכליל גרמיים שהיו בעלי קשקשים ובעלי שלד עשוי מעצם בלבד. דגים קדומים יותר מהסדרה פכיקורמאים שבקבוצה תמים גרמיים היו בעלי סחוס בתוך גופם לצד עצמות גרמיות. מבנה העצם והקשקשים עזר לדגים אלה לנוע במהירות במים.
בדומה לסרדינים המודרניים דג זה ניזון בנחילים גדולים מפלנקטון צף והתגונן מטורפים באמצעות נחיל גדול שהסתחרר ובילבל את טורפיו. בין טורפים אלו נמנים דמויי-תנינאים קדומים, מוזאזאוריים ופליוזאורים שונים ואולי גם עופות ימיים ופטרוזאורים. במאובן של פלגוזאורוס (Pelagosaurus) נמצאו עצמות של דג זה, מה שמרמז על כך שצד אותם דרך קבע.
מיני הסוג

Leptolepis africana
Leptolepis autissiodorensis
Leptolepis brodiei
Leptolepis concentricus
Leptolepis coryphaenoides
Leptolepis disjectus
Leptolepis gregarius
Leptolepis jaegeri
Leptolepis knorri
Leptolepis lowei
Leptolepis macrophthalmus
Leptolepis neumayri
Leptolepis nevadensis
Leptolepis normandica
Leptolepis saltviciensis
Leptolepis toyei
Leptolepis wealdensis
לואיס הרננדס רודריגס

לואיס הרננדס רודריגס (בספרדית: Luis Hernández Rodríguez; נולד ב-14 באפריל 1989) הוא כדורגלן ספרדי, המשחק בעמדת הבלם בקדיס.
קריירה

הרננדס התחיל את הקריירה שלו בקבוצת הכדורגל של ריאל מדריד, ואף שיחק בקבוצות המילואים שלה. באוגוסט 2011, היה מועמד להצטרף לגנט מליגת העל הבלגית, אך המעבר לא יצא לפועל.
בינואר 2012, חתם לשנה וחצי בספורטינג חיחון ב'. ב-2 בספטמבר 2012, ערך את הופעת הבכורה שלו בקבוצה הראשונה בתיקו 0–0 נגד ראסינג סנטנדר במסגרת הליגה הספרדית השנייה. ב-24 בנובמבר 2013, כבש את שער הבכורה שלו בקבוצה בניצחון 1–3 נגד לוגו.
ב-23 באוגוסט 2015, הרננדס ערך את הופעת הבכורה שלו בלה ליגה בתיקו 0–0 נגד ריאל מדריד.
ב-21 ביוני 2016, הרננדס חתם לארבע שנים בלסטר סיטי, אלופת הפרמייר ליג. ב-7 באוגוסט, ערך את הופעת הבכורה שלו בקבוצה בהפסד 1–2 למנצ'סטר יונייטד במסגרת מגן הקהילה. ב-14 בספטמבר, ערך את הופעת הבכורה שלו במסגרת ליגת האלופות, בניצחון 3–0 נגד קלאב ברוז'.
ב-24 בינואר 2017, חתם לשלוש וחצי עונות במאלגה. 3 ימים לאחר מכן, הרננדס ערך את הופעת הבכורה שלו בקבוצה בתיקו 1–1 נגד אוסאסונה.
ב-5 באוקטובר 2020, הרננדס חתם במכבי תל אביב מליגת העל. את שער הבכורה כבש ב-7 בדצמבר בהפסד קבוצתו 2–3 למ.ס. אשדוד. ב-2 ביוני 2021 כבש שער ניצחון בהארכה בגמר גביע המדינה נגד הפועל תל אביב.
ב-31 בינואר 2022 הרננדס חתם בקדיס בלה ליגה.
תארים

גביע המדינה: 2020/2021
גביע הטוטו: 2020/2021
אלוף האלופים: 2020/2021
הערות שוליים

↑  יניב טוכמן‏, מכבי תל אביב: הבלם לואיס הרננדס חתם לעונה אחת, באתר וואלה, 5 באוקטובר 2020
↑  תודה לואיס הרננדס, באתר מכבי תל אביב, ‏31 בינואר 2022
לוק דה יונג

לוק דה יונג (בהולנדית: Luuk de Jong; ‏נולד ב־27 באוגוסט 1990) הוא כדורגלן הולנדי המשחק בעמדת החלוץ בפ.ס.וו. איינדהובן. דה יונג, שחקן עבר של נבחרת הולנד, ייצג אותם ביורו 2012, יורו 2020 ומונדיאל 2022. דה יונג שיחק בעבר ב- דה גראפס כאפ, טוונטה, בורוסיה מנשנגלאדבך וניוקאסל יונייטד, לפני שהצטרף לפסוו איינדהובן בשנת 2014. הוא ערך למעלה מ-200 משחקים עבור המועדון, כבש מעל 100 שערים וסייע להם לזכות באליפות הולנד שלוש פעמים בחמש עונותיו בקבוצה. בשנת 2019 עבר לסביליה, לפני שהושאל לברצלונה ב-2021. הוא חזר לפסוו איינדהובן ב-2022.
ביוגרפיה

דה יונג נולד באגל שבשווייץ עת שיחק אביו בקבוצת כדורעף מקומית, כשהיה בן ארבע חזרה משפחתו להולנד. לוק הוא אחיו הצעיר של סים דה יונג.
קריירה

דה יונג התחיל את הקריירה שלו בקבוצת ילדים חובבנית ובגיל 11 עבר למחלקת הנוער של דה חראפסחאפ. דה יונג ערך את הופעת הבכורה שלו בקבוצה הבוגרת במשחק הליגה מול נאק ברדה. הוא הבקיע את שער הבכורה שלו בקריירה בניצחון 1–2 נגד טוונטה. ב-6 באפריל 2009 חתם לשלוש שנים עם אופציה לשנתיים נוספות בטוונטה תמורת 800 אלף אירו, והחוזה יצא לפועל ב-1 ביולי. הוא ערך את הופעת הבכורה שלו במדי טוונטה במשחק הגביע נגד ג'ורה בו בישל שני שערים במשחק שנגמר בניצחון 0–8. ב-31 ביולי הבקיע את שער הניצחון במסגרת מגן יוהאן קרויף נגד אייאקס אמסטרדם ובכך זכה בתואר הראשון בקריירה שלו. ב-22 באוקטובר ערך את הופעת הבכורה שלו במסגרת אירופית בהפסד 0–2 לשריף טירספול במסגרת שלב הבתים של הליגה האירופית. שישה ימים לאחר מכן הבקיע צמד בניצחון 0–2 נגד קפאלה במסגרת הגביע ההולנדי. למרות זאת, רק ב-17 בינואר 2010 ערך את הופעת הבכורה שלו בליגה בתיקו 0-0 נגד אוטרכט. ב-25 בפברואר הבקיע את שער הבכורה שלו במסגרת אירופית בהפסד 1–4 לוורדר ברמן במסגרת שלב 32 האחרונות בליגה האירופית. ב-28 בפברואר הבקיע את שער הבכורה שלו בליגה בניצחון 1–2 נגד ניימכן.
ב-18 ביולי 2012 חתם בבורוסיה מנשנגלדבך תמורת 15 מיליון אירו. הוא ערך את הופעת הבכורה שלו במנשנגלדבך במשחק ידידות נגד מינכן 1860. ב-21 באוגוסט ערך את הופעת הבכורה הרשמית שלו במועדון בהפסד 1–3 לדינמו קייב במסגרת מוקדמות ליגת האלופות. ב-15 בספטמבר הבקיע את שער הבכורה שלו במדי מנשנגלדבך בהפסד 2–3 נגד נירנברג. את עונת הבכורה שלו בבונדסליגה סיים דה יונג עם שישה שערים, אך בעונה שלאחר מכן, התערער מעמדו של דה יונג ובינואר 2014 הושאל לניוקאסל יונייטד. יומיים לאחר מכן הוא ערך את הופעת הבכורה שלו במועדון במשחק נגד סנדרלנד.
ב-12 ביולי 2014 חזר דה יונג להולנד כאשר חתם בפ.ס.וו. איינדהובן ששילמה 5.5 מיליון אירו עבור כרטיס השחקן שלו. הוא ערך את הופעת הבכורה שלו בפ.ס.וו. במסגרת מוקדמות הליגה האירופית בניצחון 0–1 נגד סנקט פלטן בו גם הבקיע את השער היחיד במשחק שהיה שער הבכורה שלו במועדון. ב-17 בדצמבר הבקיע שלושער בניצחון 3–4 נגד פיינורד רוטרדם. בתום העונה זכה עם המועדון באליפות ראשונה אחרי שבע שנים. ב-2 באוגוסט 2015 הבקיע צמד בניצחון 0–3 נגד חרונינגן במסגרת מגן יוהאן קרויף.
ב-1 ביולי 2019 חתם בסביליה תמורת 12.5 מיליון אירו.
ב-16 באוגוסט 2020 כבש צמד שערים בגמר הליגה האירופית ועזר לקבוצתו לנצח 2–3 את אינטר מילאנו ולזכות בתואר.
ב-31 באוגוסט 2021 הושאל דה יונג לעונה אחת לברצלונה. את הופעתו הראשונה ערך מול קאדיז ב-23 בספטמבר, בה שיחק משך 67 דקות ולאחר מכן הוחלף בפיליפה קוטיניו. שלושה ימים לאחר מכן הבקיע את שערו הראשון במדי ברצלונה, בניצחון 3-0 על לבאנטה. ב-13 בפברואר 2022 הבקיע בדקה ה-96 את שער השוויון בתיקו 2-2 מול אספניול. ב-10 באפריל 2022 הבקיע בדקה ה-93 בנגיחה את שער הניצחון במשחק ליגה מול לבאנטה.
ב-2 ביולי 2022 חתם בפ.ס.וו. איינדהובן.
ב-9 באוגוסט 2022 כבש שער קריטי בהארכה בניצחונה של פ.ס.וו. איינדהובן על מונקו הצרפתית, במוקדמות ליגת האלופות.
קריירה > קריירת נבחרת

דה יונג זומן לראשונה לסגל נבחרת הולנד בפברואר 2011 לקראת משחק הידידות נגד אוסטריה, ובאותו משחק גם ערך את הופעת הבכורה שלו בנבחרת. ב-6 בספטמבר 2011 הוא הבקיע את שער הבכורה שלו בנבחרת בניצחון 0–2 נגד פינלנד במסגרת מוקדמות יורו 2012. דה יונג נכלל בסגל הנבחרת לקראת יורו 2012. דה יונג השתתף עם הנבחרת הצעירה באליפות אירופה בכדורגל עד גיל 21 - 2013 ובסוף האליפות נכלל בנבחרת מצטייני הטורניר אחרי שהגיע עם הנבחרת לשלב חצי הגמר בו הודחה על ידי איטליה.
נכלל בסגל נבחרת הולנד בטורניר מונדיאל 2022.
ב-3 במרץ 2023 הודיע דה יונג על פרישתו מהנבחרת.
תארים

אליפות הולנד: 2009/2010
הגביע ההולנדי: 2010/2011
מגן יוהאן קרויף: 2010/2011
אליפות הולנד (3): 2014/2015, 2015/2016, 2017/2018
מגן יוהאן קרויף (4): 2015, 2016, 2022, 2023
הליגה האירופית: 2019/2020
מלך השערים של טוונטה (2): 2010/2011, 2011/2012
מלך הבישולים של טוונטה: 2010/2011
הערות שוליים

↑  "דקה אחרי דקה מחלון ההעברות". Sport5.co.il - אתר ערוץ הספורט. נבדק ב-2019-07-01.
↑  VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית)
↑   ציוץ של Luuk de Jong ברשת החברתית אקס (טוויטר), 3 במרץ 2022
| נבחרת הולנד – יורו 2012 |
| --- | --- | --- |
|  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק |  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק | הולנד |
| נבחרת הולנד – יורו 2020 |
| --- | --- | --- |
|  1 סטקלנבורג •  2 ולטמן •  3 דה ליכט •  4 אקה •  5 ויינדל •  6 דה פריי •  7 ברחהאוס •  8 ויינאלדם •  9 ל. דה יונג •  10 ממפיס •   11 פרומס •  12 ואן אנהולט • 13 קרול •  14 קלאסן • 15 דה רון • 16 חראפנברך • 17 בלינד • 18 מאלן • 19 וחהורסט • 20 פ. דה יונג • 21 דומפריס • 22 ביזוט • 23 קופמיינרס • 24 טימבר • 25 חאקפו • מאמן: דה בור |  1 סטקלנבורג •  2 ולטמן •  3 דה ליכט •  4 אקה •  5 ויינדל •  6 דה פריי •  7 ברחהאוס •  8 ויינאלדם •  9 ל. דה יונג •  10 ממפיס •   11 פרומס •  12 ואן אנהולט • 13 קרול •  14 קלאסן • 15 דה רון • 16 חראפנברך • 17 בלינד • 18 מאלן • 19 וחהורסט • 20 פ. דה יונג • 21 דומפריס • 22 ביזוט • 23 קופמיינרס • 24 טימבר • 25 חאקפו • מאמן: דה בור | הולנד |
| נבחרת הולנד – מונדיאל 2022 |
| --- | --- | --- |
|  1 פספיר •  2 טימבר •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 חאקפו •  9 ל. דה יונג •  10 ממפיס •   11 ברחהאוס •  12 לאנג • 13 ביילו •  14 קלאסן • 15 דה רון • 16 מלסיה • 17 בלינד • 18 יאנסן • 19 וחהורסט • 20 קופמיינרס • 21 פ. דה יונג • 22 דומפריס • 23 נופרט • 24 טיילור • 25 סימונס • 26 פרימפונג • מאמן: ואן חאל |  1 פספיר •  2 טימבר •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 חאקפו •  9 ל. דה יונג •  10 ממפיס •   11 ברחהאוס •  12 לאנג • 13 ביילו •  14 קלאסן • 15 דה רון • 16 מלסיה • 17 בלינד • 18 יאנסן • 19 וחהורסט • 20 קופמיינרס • 21 פ. דה יונג • 22 דומפריס • 23 נופרט • 24 טיילור • 25 סימונס • 26 פרימפונג • מאמן: ואן חאל | הולנד |
| --- | --- |
בקרת זהויות :  NTA: 437793524  VIAF: 301167803373217771604   WorldCat (עם VIAF): 301167803373217771604
מאז'ור (סרט)

ערך זה עוסק בסרט קולנוע. אם התכוונתם לסדרת הטלוויזיה בשם זה, ראו .
| --- | --- |
 מבוסס על:  מז'ור
 בימוי:  ניקולאי בוליגין מקסים פולינסקי
 הופק בידי:  אלכסנדר צקאלו איוואן סאמוחוואלוב
 שחקנים ראשיים:  פאבל פרילוצ'ני יבגני סטיצ'קין
 מוזיקה:  Ryan Otter
 מדינה:  רוסיה רוסיה
 חברת הפקה:  Sreda Production Company
 חברה מפיצה:  Kinopoisk HD
 הקרנת בכורה:  2 בינואר 2021
 שפת הסרט:  רוסית קוריאנית אנגלית
 סוגה:  סרט פשע, סרט פעולה 
 
מז'ור (ברוסית: Мажор. Фильм; מילולית: "מז'ור: הסרט") הוא סרט פעולה רוסי משנת 2021 בבימויהם של ניקולאי בוליגין ומקסים פולינסקי בכיכובם של פאבל פרילוצ'ני, יבגני סטיצ'קין, איגור ז'יז'יחין ואחרים.
תקציר עלילת הסרט

מז'ור מצליח להימלט בצורה מופתית מהכלא ומתחיל חיים חדשים. הוא מצטרף לחברו הסוחר בסם סינתטי חדש והוא מוקף שוב במכוניות, וילות ודוגמניות מושכות. אך הוא רוכש לא רק חברים, אלא גם אויבים ואנשי המינהל הראשי לשליטה בסמים ושירות הביטחון הפדרלי שעוקבים אחריו ומנסים להבין איזה משחק הוא התחיל ובצד מי הוא נמצא. איגור עצמו מנסה להבין מי הוא.
שחקנים ודמויות

פאבל פרילוצ'ני – איגור סוקולובסקי
יבגני סטיצ'קין – ולאד
דרינה ארווין - מיי לי, סוחרת סמים מקוריאה הדרומית
דמיטרי שבצ'נקו – אנדריי פריאנקיוב, קולונל משטרת הפדרציה הרוסית
איגור ז'יז'יחין – ארקדי איגנאטייב, איש עסקים
ולדימיר סלזניוב – ואלרי סימוננקו, קפטן המשטרה
דניל וורוביוב - פוגודין, קצין המינהל הראשי לשליטה בסמים
אגניה דיטקובסקיטה - זויה
הערות שוליים

↑  מז'ור באתר kino-teatr.ru
לפורטובו

נפת לֶפוֹרְטוֹבוֹ (ברוסית: район Лефортово) היא נפה במחוז הדרום-מזרחי של העיר הפדרלית מוסקבה שברוסיה. שטחה 9.06 קמ"ר, ואוכלוסייתה מונה 95,467 תושבים (2020).
אתרים ראויים לציון

כלא לפורטובו
בית החולים הצבאי הראשי על שם בורדנקו
צריפי לפורטובו
ארמון יקטרינינסקי (אנ')
בית העלמין וודנסקויה
מנהרת לפורטובו (אנ')
פארק לפורטובו (רו')
האוניברסיטה הטכנית של מוסקבה לתקשורת ואינפורמטיקה (הבניין הראשי)
מבחן הצבעים של לישר

מבחן הצבעים של לישר הוא מבחן פסאודו-מדעי שהמציא ד"ר מקס לישר (Max Lüscher) בבזל, שווייץ. בשורה של מחקרים שנערכו משנת 1972 ואילך נמצא כי מבחן הצבעים של לישר אינו מודד דבר ואינו מסוגל למדוד דבר, מלבד את דעותיו הקדומות של מלקט הנתונים,.
מקס לישר גרס שתפיסה חושית של צבעים היא אובייקטיבית ומשותפת אוניברסלית לכל, אבל העדפת צבעים היא סובייקטיבית, וההבחנה הזו מאפשרת מדידה אובייקטיבית של מצבים סובייקטיביים באמצעות צבעי מבחן.
לישר סבר, שהואיל ובחירות הצבע מתבצעות באופן בלתי מודע, הן מציגות את האדם כפי שהוא באמת, לא כפי שהוא תופס את עצמו או היה רוצה שאחרים יתפסו אותו.
התוצאות האבחוניות של מבחן לישר באמצעות צבעים כוללות הוראות להערכה אישית והמלצות מקצועיות מיוחדות לגבי הדרכים למניעת לחץ פסיכולוגי והתסמינים הגופניים הנובעים ממנו. המבחן גם מציע מידע נוסף בנושא תרפיה מילולית והומאופתית.
עמדת המצדדים במבחן היא, שהוא מאפשר ניתוח אישיות מהיר ומעמיק על סמך המידע המתקבל מדירוג הצבעים בלבד.
השוואה שנעשתה בשנת 1984 בין מבחן הצבעים של לישר ל"מצאי האישיות הרב-שלבי של מינסוטה" (Minnesota Multiphasic Personality Inventory) לא מצא התאמה משמעותית בין שני המבחנים, ממצא שהביא את המחברים להמליץ על שימוש זהיר בראשון.
פרופסור לישר הוא ראש המכון לדיאגנוזה פסיכו-רפואית בלוצרן. הוא למד פסיכיאטריה, פילוסופיה ופסיכולוגיה קלינית בבזל וכיהן במשרות הוראה באמסטרדם, פריז ורומא, באוניברסיטת יל בארצות הברית, בדרום אמריקה, באוניברסיטאות במערב אירופה ובמזרחה ובאוסטרליה. לישר כתב עבודות שונות, העיקרית בהן "חוק ההרמוניה בפנימיותנו" מהדורה שישית
לקריאה נוספת

Adels G. H., Validation of the Luscher-Color-Test as a screening instrument for emotional disturbance in schoolchildren, Diss. Boston University 1978;
Braum C.M.J., Cross-cultural validity, reliability, and stimulus Personality Assessment, 1979, N.43, 5;
Holmes, C. B., Buchannan, J. A., Duncan, D. S., Reed, T. The Barnum effect in Lüscher Color Test interpretation. Journal of Clinical Psychology, 1986. 42, 133-136.
Klar H., Opium smokers and the psychological and emotional changes after smoking. Medico, Boehringer Mannheim, 1964, N. 1;
Klar H., Obesity in the Light of the Colour Test, Riv.Medico, Boehringer Mannheim, 1961, N.3;
Kopp M. S., Psychophysiological and Personality Characteristics of Juvenile Hypertensive and Duedenal Ulcer Patients, International Journal of Psychophysiology 2, 73-85,1984, Semmelweis University of Medicine POB 370 Budapest,
Kopp M. S., Koranyi L., Autonomic and Psychologic Correlates in Hypertension and Duodenal Ulcer, Advances in Physiological Sciences, Vol.17, Nr. 41, 178-187, 1982 Semmelweis University of Medicine, POB 370 Budapest;
Lie N., A prospective-longitudinal study of adolescents: A review of projective methods selected for epidemiological research. Stockholm: Karolinska Institutet, 1979 (Lüscher-Test pp103–123);
Lie N., Boys who became offenders: A follow up of 2203 boys tested with projective methods. Acta Psych. Scand. (suppl. 342); 1988: 1-122 (Lüscher-Colour-Test pp. 100–103)
Lie N., Offenders tested with projective methods prior to the first offence. Brit. J Project Psychol. 1994, 39, 23-34;
Lie N. - Murasasu Dan, Prediction of criminality with the Lüscher Color Test; Is the Lüscher Color Test a possible instrument?, Journal de Medicina Preventiv‚ Vol.4 nr.1/1996, 47 -51;
Lie N., Haeggernes A., Precriminal personality traits : A 20-year follow-up of boys and girls, who became lawbreakers. Buletin de Pshiatrie Integrativa 1997: 3, 59-68;
Murarasu D. Cosma M., The Psycho-social Relationships evaluated by Lüscher-Color-Test applied in subjects having predominant neuropsychical tasks. Institut of Medical Research, University of Medicine and Pharmacy, Iasi, Romania;
Schutt D., Perceived Accuracy of Luscher Color Test Interpretation Ratings. California State University Los Angeles, 1999. 1544 Catalina Ave, Pasadena CA 91104-2406, USA
הערות שוליים

↑  https://doi.org/10.1080/15374416.2014.895941
↑  https://doi.apa.org/doi/10.1037/0735-7028.37.5.515
↑  https://doi.org/10.1080/00223891.1972.10119772
↑  https://doi.org/10.1002/1097-4679(198601)42:1%3C133::AID-JCLP2270420122%3E3.0.CO;2-7
↑  אתר הבית של מבחן לישר
| --- | --- |
בקרת זהויות :  LNB: 000067218  NKC: ph952551
לימודים אקדמיים ללא תעודת בגרות

תעודת בגרות היא דרישה נפוצה לקבלת אדם ללימודי תואר ראשון בישראל. עם זאת חלק מהמוסדות האקדמיים מאפשרים קבלה ללימודים לתואר ראשון גם למי שאינם מחזיקים בתעודת בגרות. בחלק מהמסלולים נדרשת השלמה חלקית בלבד של בחינות ממערך בחינות הבגרות, ובחלקם האחר לא נדרשת השלמת מבחני בגרות כלל ומוצבים תנאים חילופיים (אם בכלל) כמו בחינות קבלה ישירות שמציע המוסד הרלוונטי, מכינה קדם אקדמית, לימודים קודמים שלא בהכרח במסגרת אקדמית ועוד.
מניעים לגישה זו

קיימות פילוסופיות חינוכיות התומכות בהפצת ידע ומסלולי הסמכה לציבור הרחב כמו חינוך פתוח (open education), ובמבט מסוים גם חינוך דמוקרטי.
קיימת ביקורת על מערכי בחינות בגרות המיועדות להעניק תעודת בגרות הן מכך שהן מכריחות אדם ללמוד חומר שלא בהכרח רלוונטי למסלול לימודיו או חומר שאינו בהכרח מעניין אותו.
אפשרויות הקבלה

האפשרויות המרכזיות בקבלה ללימודים ללא תעודת בגרות:
אפשרויות הקבלה > האוניברסיטה הפתוחה

באופן כללי האוניברסיטה הפתוחה איננה מעמידה תנאי קבלה לתואר ראשון למעט לקורסים מסוימים המצריכים הצלחה בבחינות שונות באנגלית או בבחינה פסיכומטרית.
אפשרויות הקבלה > מכינה קדם אקדמית

מכינה קדם אקדמית היא מסלול הכנה ללימודי תואר ראשון. במקרים מסוימים מכינה זו מקדימה מכינה נוספת הנקראת מכינה אקדמית. לאחר עמידה מוצלחת בתנאי המכינה הקדם אקדמית לפחות, ניתן להתקבל למוסד האקדמי ללא תעודת בגרות.
יש מכינות קדם אקדמיות המיועדות לציבורים ספציפיים ומותאמות לרוח הלימוד הנפוצה בהם, למשל תוכניות לתארים במדעים לדתיים ובפרט לחרדים, יוצאים בשאלה ובני מיעוטים.
אפשרויות הקבלה > גיל או תרומה חברתית ניכרת

על פי החלטת המועצה להשכלה גבוהה מוסד להשכלה גבוהה יכול לקבל מועמד שהוא מעל גיל 30 ואין לו תעודת בגרות, בתנאי שעמד
בהצלחה בקורסי הכנה ללימודים אקדמיים שהמוסד יערוך. יש מוסדות שמציעים קבלה בהתאם.
אפשרויות הקבלה > מבחן התאמה

עמידה מוצלחת ב"מבחן התאמה": אפשרות זו קיימת במוסדות אקדמיים המעוניינים לקבל לשורותיהם אנשים שרכשו ידע באותו תחום לימוד, ולפחות במידה רבה באופן אוטודידקטי (כלומר בלמידה עצמאית). עמידה בהצלחה במבחן זה מאפשרת התחלת לימודי תואר ראשון רלוונטי באותו מוסד.
אחד ממוסדות ההשכלה הגבוהה הישראליים אשר מציע מבחני התאמה למגוון אוכלוסיות, ובמגוון תנאים, הוא הטכניון בחיפה.
אפשרויות הקבלה > לימודים קודמים

ישנם מסלולים בהם לימודי תעודה, תעודת הנדסאי, או לימודים אקדמיים קודמים במסלולים עוקפי-בגרות עשויים לבסס קבלה לתואר במסלול הדורש תעודת בגרות.
אפשרויות הקבלה > לימודים קודמים > לימודי תעודה קודמים

ישנן מכללות מקצועיות המעניקות לימודי תעודה בתחומי המחשוב, התקשורת, וההיי-טק אשר קורסים מסוימים שהן מציעות (בפרט קורסים הקשורים בשפות תכנות קרובות-ליבה) נלמדים לרוב באופן חופף גם במסגרת אקדמית (לרוב במחלקות למדעי המחשב); לעיתים ישנו הסדר בין מכללות מקצועיות כאלה לבין המוסד האקדמי המאפשר הכרה בקורסים שלמד הסטודנט לצורך קבלה ישירה לתוכנית התואר, או לכל הפחות, קבלה לתוכנית התואר בתנאי עמידה מוצלחת בקורסי השלמה.[דרוש מקור]
אפשרויות הקבלה > לימודים קודמים > לימודים אקדמיים קודמים

אדם שהשיג גיליון ציונים עם ציונים מספיק גבוהים, או תואר ראשון, במסלול עוקף תעודת בגרות, עשוי להתקבל למסלול תואר ראשון שאחרת היה מותנה בתעודת בגרות, לדוגמה מן האוניברסיטה הפתוחה לאוניברסיטת תל אביב.
ראו גם

מבחן חוץ
אבשלום אליצור
הערות שוליים

↑  דהיינו הגשת גיליון ציוני מבחן בגרות המעיד על הצלחה באותן בחינות ספציפיות.
↑  אודות האוניברסיטה הפתוחה - באתר האוניברסיטה.
↑  מכינות קדם אקדמיות - המסלול האקדמי המכללה למנהל
↑  תוכנית חלמי"ש - חרדים לומדים מקצועות ישימים: תוכנית חלמי"ש (חרדים לומדים מקצועות ישימים), פועלת לשילוב גברים חרדים בעולם ההשכלה הגבוהה והתעשייה הישראלית. הסטודנטים בתוכנית לומדים לתואר ראשון בהנדסה ומדעים במכון לב. לצד הלימודים האקדמיים, משלבים הסטודנטים לימודי קודש במכון. בסיום הלימודים, משתלבים בוגרי התוכנית בתעשייה.
↑  חדש ב'עברית': מכינה ל'יוצאים בשאלה' - כתבה באתר Mynet, מאת דודי אביטן, מה25.3.14.
↑  קבלת סטודנטים מעל גיל שלושים ללא תעודת בגרות
↑  מועמדים בני 30 פלוס המרכז הבינתחומי
↑  "מתיכון לטכניון" - לימודים לתואר ראשון בטכניון לתלמידי תיכון
↑  פסיכומטרי- אאוט, בגרויות- אין: להתקבל לתואר ללא פסיכומטרי (ראו קטע רלוונטי בכתבה), אתר "קוקר - 'הבמה של כולנו'".
↑  כלומר שפות תכנות הקרובות לשפת מכונה (כגון C או אסמבלר).
↑  מידע על אפיקי מעבר באוניברסיטה הפתוחה.
↑  אוניברסיטת תל אביב, קבלה לתואר ראשון על-פי השכלה אקדמית חלקית או מלאה
לילי ב. ראדו

| --- | --- |
אין תמונה חופשית
 לידה:  5 ביוני 1896 בודפשט, האימפריה האוסטרו-הונגרית 
 פטירה:  19 בספטמבר 1977 (בגיל 81) בודפשט, הרפובליקה העממית ההונגרית 
 שם לידה:  Radó Lili 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  Nemzeti Zenede 
 
לילי ב. ראדו, (בהונגרית: B. Radó Lili; בודפשט, 5 ביוני 1896 – בודפשט, 19 בספטמבר 1977) הייתה משוררת יהודייה-הונגרייה, סופרת נוער, מתרגמת.
ביוגרפיה

לילי ראדו סיימה את לימודיה בחוג השירה של המכללה "המוזיקה הלאומית" (Nemzeti Zenede) בבודפשט. משנת 1911 פרסמה בכתבי עת, תחילה באזור ערי השדה ולאחר מכן בבודפשט. לילי ראדו כתבה 17 כרכים של שירי נוער, ספרי סיפורים לנוער, שירה לנוער, יצירות למקהלות. היא הייתה חברת מערכת בעיתוני הנוער וברדיו לנוער. עבודותיה פורסמו גם בפינית, בגרמנית, באיטלקית ובשוודית. ראדו תרגמה רומנים רבים ושירים.
מתקופת הפלישה הגרמנית להונגריה במרץ 1944 (מבצע מרגרטה) ועד לשחרורה ניהלה יומן. היא שרדה את תקופת השואה עם משפחתה בבודפשט תחילה בבנייני הטלאי הצהוב ולאחר מכן בגטו בודפשט.
ראדו הייתה חברה ב"קרן האמנות של הרפובליקה העממית ההונגרית" ובמועדון PEN, ארגון הסופרים הבינלאומי ההונגרי.
היא התמלילנית של שיר תנועת הנוער המפורסם "הפיאוניר העליז" (Vidám úttörő), שמכונה בדרך כלל בשם "כמו הסנאי על העץ..." (Mint a mókus fenn a fán).
משפחתה

ראדו היא בתם של ד"ר לאיוש ראדו (רוזנבליט) (1863–1915) עורך דין יליד קישווארדה ושל מריה ודאס (ויינברגר). היא איבדה את אמה בגיל צעיר. סבה וסבתה מצד אביה היה ד"ר ברנאט רוזנבליט ויוהנה פוקס, סבה וסבתה מצד אמה היו איגנץ ויינברגר ואילקה ברגר.
אחיה היה אישטוואן ראדו עיתונאי מפיק ודרמטורג.
בעלה ארפאד בלשה (מקודם: ברגר) היה אדריכל, איתו התחתנה ב-25 בדצמבר 1918 בבודפשט. ילדיהם היו מריה בלשה (1919–1981)  רופאה וטמאש פ. בלשה, מלחין, מנצח ופסנתרן.
עבודותיה העיקריות

שניים מול המראה (שירים, בודפשט, 1931)
אני מרגישה שחייתי (שירים, בודפשט, 1935)
שירים קטנים על בעלי חיים (עם המוזיקה של טיבור קזאקסיי, 1937)
סיפורי הדודה לילי (בודפשט, 1937)
שיר בלילה (שירים, בודפשט, 1942)
פעוט, ציפור קטנה, פרח קטן (סיפורים, שירים. שירי ילדים עם המוזיקה של טמאש בלשה, בודפשט, 1943)
מאשה הערמומית (תצלום הסיפורים, בודפשט, 1948)
עיר הפרח האדום (אגדה, בודפשט, 1949)
סיפורים צבעוניים (בודפשט, 1949)
גן ירק עליז (ספר תמונות פואטי, בודפשט, 1949)
יגון המלך פטי (אגדה, בודפשט, 1966)